Source: https://beta.e-justice.europa.eu/13/ET/national_case_law?ESTONIA&member=1
Timestamp: 2019-05-23 21:59:21+00:00

Document:
Sellel lehel antakse ülevaade Eesti kohtupraktikast, samuti kirjeldatakse kohtulahendite andmebaase.
Veebilehel avalikustatud kohtupraktika
Esimese ja teise astme kohtute praktika on olnud veebis kättesaadav alates 2001. aastast. Riigikohtu lahendid on olnud kättesaadavad alates kohtusüsteemi ümberkorraldamisest 1993. aastal - need avaldatakse Riigi Teataja elektroonilises väljaandes ja Riigikohtu veebilehel. Esimese ja teise astme kohtute lahendid on kättesaadavad Riigi Teataja elektroonilises väljaandes.
Kohustus avaldada jõustunud kohtulahendid on sätestatud avaliku teabe seaduses, täpsem regulatsioon on esitatud kohtumenetluse seadustikes. Üldiselt avaldatakse kõik lõppotsused. Tsiviil- ja halduskohtumenetluses näevad erandid ette, et kohus ei avalda kas omal algatusel või isiku taotlusel kohtuotsuses isiku nime (asendades selle initsiaalide või tähemärgiga) ega ka isikukoodi, sünniaega ja aadressi. Samuti võib tsiviil- ja halduskohtumenetluses kohus otsustada kas omal algatusel või isiku taotlusel, et delikaatseid isikuandmeid sisaldava otsuse puhul avalikustatakse üksnes otsuse resolutsioon või ei avalikustata otsust üldse, kui isiku nime asendamine initsiaalide või tähemärkidega võib kahjustada tema eraelu puutumatust. Ainult otsuse resolutsiooni võib kohus avalda ka siis, kui otsus sisaldab teavet, millele on seadusega ette nähtud muu juurdepääsupiirang.
Kriminaalmenetluses avalikustatakse kõik lõpplahendid, kuid ainult süüdistatava isikuandmed (nimi ja isikukood või sünniaeg) on avalikud. Alaealise süüdistava puhul reeglina tema isikuandmeid ei avalikustata (nimi ja isikukood või sünniaeg asendatakse initsiaalide või tähemärgiga). Isiku taotlusel või kohtu omal algatusel võib kohus kriminaalasjas avaldada ainult lahendi sissejuhatuse ja resolutsiooni või lõpposa, kui kohtulahend sisaldab delikaatseid isikuandmeid. Sama kehtib ka siis, kui kohtulahend sisaldab isikuandmeid, mille suhtes kehtib seadusega ettenähtud muu juurdepääsupiirang ning kohtulahend võimaldab isiku tuvastamist ka vaatamata sellele, et nimed ja muud isikuandmed on asendatud initsiaalide või tähemärgiga.
Kohtulahendite avaldamist peetakse õigusemõistmise osaks ja andmete avalikustamist saab vaidlustada. Seega peab kohus läbi mõtlema, millisena otsus avaldatakse.
Otsuste esitus/pealkirjad
Kohtupraktika esitatakse pealkirjadega
Riigikohtu lahendeid saab otsida nii Riigi Teatajas kui Riigikohtu veebilehel aasta, asja liigi, asja registreerimisnumbri, otsuse kuupäeva, kohtukoosseisu tunnuse, menetluse liigi, süüteo liigi, annotatsiooni ja sisu järgi. Riigikohtu veebilehel saab kohtuotsuseid lisaks otsida märksõnade järgi.
Esimese ja teise astme kohtute otsuseid saab otsida vastava menetlusliigi alusel ning vastavalt menetlusliigile on võimalik otsida kohtuasju erinevate kriteeriumite alusel. Kõigis menetlusliikides saab lahendeid otsida kohtuasja numbri, kohtumaja, lahendi liigi ja kuupäeva, menetluse kuupäeva, samuti lahendi sisu kaudu. Kriminaalasjades on lahendeid võimalik lisaks otsida kohtueelse menetluse numbri, asja vormi ja lahenduse, taotluse liigi, karistuse liigi või ka näiteks õigeksmõistmise põhjuse järgi. Tsiviil- ja haldusasjades tehtud lahendeid on lisaks võimalik otsida asja kategooria ja liigi, nõude tüübi ja asja lahenduse järgi.
Lennundusseaduse § 71 lg 2 teise lause põhiseaduslikkuse kontroll.
Kas kohtulahendid on kättesaadavad XML-vormingus?
Kas on kättesaadav teave:
kohtuasja menetlemise jätkumise kohta?
edasikaebuse tulemuste kohta?
kohtuotsuse pöördumatuse kohta?
edasise menetlemise kohta
muus siseriiklikus kohtus (konstitutsioonikohus ...)?
Kas kohtulahendite avaldamiseks on olemas siduvad eeskirjad?
Kohtulahendite avaldamist käsitlevad eeskirjad on sätestatud vastavates menetlusseadustikes. Kriminaalmenetluse ja tsiviilkohtumenetluse korral on eeskirjad erinevad.
Kas avaldatakse kõik kohtulahendid või üksnes valik sellest?
Ainult valik.
Millistest kriteeriumitest valiku tegemisel lähtutakse?
Valiku tegemisel lähtutakse järgnevast:
1) kohtuasjas tehtud otsus peab olema jõustunud;
2) otsuse võib avalikustada, kui:
a) tsiviil- ja haldusasjades: otsus ei sisalda delikaatseid isikuandmeid; otsus avalikustatakse nii, et nimed on asendatud initsiaalide või tähemärkidega ja see ei kahjusta oluliselt isiku eraelu puutumatust; otsus ei sisalda teavet, millele on seadusega ette nähtud muu juurdepääsupiirang;
b) kriminaalasjades: otsus ei sisalda delikaatseid isikuandmeid või isikuandmeid, mille suhtes kehtib seadusega ettenähtud muu juurdepääsupiirang, või kui kohtuotsuses asendatakse nimed ja muud isikuandmed initsiaalide või tähemärkidega, mistõttu ei ole isiku tuvastamine võimalik; otsus ei sisalda teavet, mille suhtes kehtib seadusega ettenähtud muu juurdepääsupiirang.
Riigikohtu avaldatud lahendid on kättesaadavad nii Riigikohtu veebilehel kui ka Riigi Teatajas.
Esimese ja teise astme kohtute jõustunud ja avalikustatud lahendid leiab Riigi Teataja kohtulahendite otsingust.
Eesti kohtute eelotsusetaotlused Euroopa Liidu Kohtule on kättesaadavad Riigikohtu kodulehe kaudu. Seal on kirjas eelotsusetaotluse esitanud kohtu nimi, taotluse esitamise kuupäev ja sisu ning kohtuasja number Eestis, samuti kohtuasja number Euroopa Kohtus.
Euroopa Inimõiguste Kohtu lahendite kokkuvõtte on kättesaadavad Riigi Teatajas.
Kohtute kodulehel on üleval esimese ja teise astme kohtute kohtumenetluse statistika alates aastast 1996. Riigikohtu statistika on avaldatud Riigikohtu kodulehel. Põhiseaduslikkuse järelevalve statistika on olemas alates aastast 1993, kuid haldus-, tsiviil-, kuriteo- ja väärteoasjade statistika alates aastast 2002.
Riigikohtu kodulehel on kättesaadavad kohtupraktika analüüsid valitud teemadest alates aastast 2006.

References: kohus 
 kohus 
 kohus 
 kohus 
 kohus 
 § 71